বিরোধীদের সম্মিলিত প্রতিরোধের ডাক দেওয়া হয়েছিল। তৈরি হয়েছিল সিটিজেন্স ফোরাম। শোনা যাচ্ছিল শিলিগুড়ি মডেলের কথা। ভোটের দিন অন্য ছবি। বিনা বাধায় বিধাননগরে ভোট করিয়ে নিল শাসক দল। কেন ব্যর্থ হল বামেরা?
 ওয়েব ডেস্ক: বিরোধীদের সম্মিলিত প্রতিরোধের ডাক দেওয়া হয়েছিল। তৈরি হয়েছিল সিটিজেন্স ফোরাম। শোনা যাচ্ছিল শিলিগুড়ি মডেলের কথা। ভোটের দিন অন্য ছবি। বিনা বাধায় বিধাননগরে ভোট করিয়ে নিল শাসক দল। কেন ব্যর্থ হল বামেরা? প্রাণহানিটাই যা ঘটেনি। তা বাদে সন্ত্রাসের সব মশলাই মজুত ছিল সল্টলেকে। ছাপ্পা, শাসানি, বোমাবাজি থেকে সংবাদমাধ্যমকে আক্রমণ। পুলিসকে দর্শকাসনে রেখে রবিবার অবাধে ভোট করিয়েছে শাসকদল। ভোর থেকেই দাপিয়ে বেড়িয়েছে শয়ে শয়ে বহিরাগত। অমিল ছিল শুধু প্রতিরোধ। সিটিজেন্স ফোরাম থেকে বাম নেতৃত্ব, সকলেই অবশ্য মেনে নিচ্ছেন পরিস্থিতির আগাম আন্দাজ করতে পারেননি তাঁরা। নির্বাচনী ফলাফলের আনুষ্ঠানিক ঘোষণা বুধবার। সে ফল নিয়ে আর জনমানসে আর বিশেষ কৌতুহলও নেই। বিধাননগরবাসী উদ্বিগ্ন ভবিষ্যত্‍ নিয়ে। ২০১৬-তেও কি শনিবারের পুনরাবৃত্তি হবে?